UDHËZIM
Nr. 7, datë 8.7.2019

PËR NJË SHTESË NË UDHËZIMIN NR. 3/1, DATË 15.4.2019 “PËR KRITERET, PROCEDURAT DHE MËNYRËN E ADMINISTRIMIT TË FONDIT TË PROGRAMIT PËR BUJQËSINË DHE ZHVILLIMIN RURAL”, TË NDRYSHUAR

Në mbështetje të nenit 102, pika 4, të Kushtetutës së Republikës së Shqipërisë, të neneve 6 dhe 36, të ligjit nr. 9817, datë 22.10. 2007 “Për bujqësinë dhe zhvillimin rural”, të nenit 18, të ligjit nr. 64/2012 “Për peshkimin”, të ndryshuar, të ligjit nr. 99/2018 “Për buxhetin e vitit 2019”, të pikës 5, të VKM-së nr. 128, datë 13.3.2019 “Për përcaktimin e kritereve bazë, të sektorëve që do mbështeten dhe të masës së përfitimit nga fondi i programit për bujqësinë dhe zhvillimin rural për vitin 2019”, të ndryshuar, të udhëzimit të Ministrisë së Financave, nr. 19, datë 3.11.2014 “Për zbatimin e regjimit të veçantë të masës së kompensimit të prodhimeve bujqësore, për qëllime të tatimit mbi vlerën e shtuar”,

UDHËZOJMË:

Në udhëzimin nr. 3/1, datë 15.4.2019 “Për kriteret, procedurat  dhe mënyrën e administrimit të fondit për programin e bujqësisë dhe zhvillimit rural”, të ndryshuar, bëhet shtesa si më poshtë vijon:
1. Në kreun VIII, masa 9, nënndarja “i”, në shkronjën “l”, në fund të fjalisë, shtohen fjalët:
“Aplikantët që sigurojnë lejet e ndërtimit/rikonstruksionit pas këtij afati, por jo më vonë se data 30.9.2019, renditen në vlerësim pas aplikantëve që kanë siguruar lejet e ndërtimit/rikonstruksionit brenda datës 7.6.2019”. 
Ky udhëzim hyn në fuqi menjëherë.

